ཀྱི་སྐད་ཅིག་མའི་ཐུང་མཐའ་གཅིག་ལ་མཁྱེན་གསུམ་གྱི་རྣམ་པ་བརྒྱ་བདུན་ཅུ་རྩ་གསུམགོ་རིམས་མ་འཆོལ་བར་
དངོས་ཡུལ་དུ་བྱེད་པའི་ས་བཅུ་པའི་ཡེ་ཤེས་ཆོས་ཅན།དེར་ཐལ།དེའི་ཕྱིར།རྟགས་གྲུབ་སྟེ།རྣམ་བཤད་ལས།སྐད་ཅིག་སྦྱོར་སྒོམ་པའི་སྐབས་སུ།ཇི་ལྟར་སྐྱེས་བུས་ཟོ་ཆུན་རྒྱུད།།ཅེས་པའི་དཔེ་ལྟར་ན་ཟག་མེད་ཀྱི་ཆོས་གཅིག།
མངོན་དུ་གྱུར་པ་ན་ལྷག་མ་རྣམས་ལ་རྩོལ་མི་དགོས་པར་དཀྱུས་གཅིག་ལ་གོ་རིམས་མ་འཆོལ་བར་མངོན་དུ་གྱུར་པའོ།།དེ་ནི་རྒྱུན་མཐའི་སྦྱོར་བའི་ལམ་གྱི་ཚེ་ཡིན་གྱི།བར་ཆད་མེད་ལམ་པའི་ཚེ་ནི་ཞེས་གསུངས་པའི་ཕྱིར།འདོད་ན།
དེདེ་དེ་འདྲའི་ས་བཅུ་པའི་ཡེ་ཤེས་དེ་རྒྱུན་མཐའི་སྔ་ལོགས་ན་ཡོད་པར་ཐལ།དེ་ཡོད་པ་གང་ཞིག།དེ་རྒྱུན་མཐའི་ཡེ་ཤེས་མ་ཡིན་པའི་ཕྱིར།འདོད་ན།མཐར་གྱིས་སྦྱོར་དུ་ཐལ།འདོད་པའི་ཕྱིར།འདོད་ན།མཁྱེན་གསུམ་གྱི་རྣམ་པ་ལ་བརྟན
པ་ཐོབ་པའི་མཐར་གྱི་སྦྱོར་ཡོད་པར་ཐལ་ལོ།།གཞན་ཡང་།ཐེག་ཆེན་གྱི་མཐོང་ལམ་པར་ཆད་མེད་ལ་མཆོས་ཅན།མཐོང་ལམ་རྩེ་སྦྱོར་གྱི་འཇུག་པ་བར་ཆད་མེད་ལམ་མ་ཡིན་པར་ཐལ།དེའི་སྦྱོར་བ་ཉེར་བསྡོགས་ཀྱི་ལམ་ཡིན་པའི་

ཕྱིར།རྟགས་གས་ལ་གཉིས་ག་གྲུབ་སྟེ།ཐེག་ཆེན་གྱི་མཐོང་ལམ་སྡུག་བསྔལ་ཆོས་བཟོད་དེས་མཐོང་སྤང་འཇུག་པ་གཟུང་རྟོག་དང་།དེ་རྫས་འཛིན་རྟོག་པ་གཉིས་ཀའི་ས་བོན་སྤོང་བའི་དབང་དུ་བྱས་ནས་དེ་མཐོང་ལམ་རྩེ
སྦྱོར་གྱི་སྦྱོར་བ་ཉེར་བསྡོགས་དང་།མཐོང་སྤང་ལྡོག་པ་གཟུང་རྟོག་དང་།བཏགས་འཛིན་རྟོག་པ་གཉིས་ཀྱི་ས་བོན་སྤོང་བའི་དབང་དུ་བྱས་ནས་དེའི་འཇུག་པ་བར་ཆད་མེད་ལམ་དུ་བཞག་པའི་ཕྱིར་ཏེ།རྣམ་བཤད་ལས།ས་བོན
སྤང་བའི་དབང་དུ་བྱས་ནས་སྤང་བྱའི་དབང་གིས་གཉེན་པོའི་མིང་སོ་སོར་བཤད་པ་ཡིན་ནོ།།དངོས་སུ་ན་མཐོང་ལམ་རྩེ་སྦྱོར་བར་ཆད་མེད་ལ་མ་དེ་ཉིད་ཀྱིས་མཐོང་སྤང་གཟུང་འཛིན་གྱི་རྣམ་པར་རྟོག་པ་བཞི་ཀའི་ས་བོན་དུས་གཅིག
ཏུཏུ་སྤོང་བ་ཡིན་གྱི་རིམ་ཅན་དུ་སྦྱོང་བར་འདོད་པ་ལ་རིགས་པ་དུ་མས་གནོད་པར་ཤེས་པར་བྱའོ།།ཞེས་གསུངས་པའི་ཕྱིར།གསུམ་པ་གཉེན་པོ་མཚོན་ཚུལ་བཤད་པ་ལ།སྒོམ་པའི་ལམ་གྱི་མི་མཐུན་ཕྱོགས་རྣམ་པ་བཞི་པོ
དེ་དག་སྤང་བ་ཉིད་དུ་གཉེན་པོ་རྣམ་པ་བཞི་ཡང་དེའི་དབྱེ་བས་འཐད་དོ་ཞེས་བྱ་བར་ཁོང་དུ་ཆུད་པར་བྱའོ།།ཞེས་གསུངས།སྒོམ་སྤང་གཟུང་འཛིན་གྱི་རྣམ་པར་རྟོག་པ་བཞིའི་དབྱེ་བས་གཉེན་པོ་སྒོམ་ལམ་རྩེ་སྦྱོར་ལ་ཡང
རྣམ་པ་བཞིར་དབྱེར་ཡོད་དེ།སྤང་བྱའི་དབྱེ་བས་གཉེན་པོའི་དབྱེ་བ་འཐད་པའི་ཕྱིར།གསུམ་པ་བརྟེན་པ་ཡོན་ཏན་སྟོན་པ་ལ།མདོ་ལས་གསུངས་ཚུལ་དང་།བསྟན་བཅོས་ཀྱིས་འགྲེལ་ཚུལ་གཉིས་ལས།དང་པོ་ནི།

དེ་ནས་ཚེ་ལྡན་རབ་འབྱོར་གྱིས་བཅོམ་ལྡན་འདས་ལ་འདི་སྐད་ཅེས་གསོལ་ཏོ།།བཅོམ་ལྡན་འདས་ཤེར་ཕྱིན་ཟབ་བོ།།བཅོམ་ལྡན་འདས་བྱང་ཆེན་བླ་མེད་རྫོགས་བྱང་དུ་ཞུགས་པ་ཡང་དཀའ་བ་བགྱིད་པ།།
སྐྱེསྟེ།སེམས་ཅན་ཞེས་བགྱི་བའམ།སེམས་ཅན་དུ་གདགས་པ་ནི་གང་ཡང་མི་དམིགས་ན་དེ་དག་ནི་སེམས་ཅན་རྣམས་ཀྱི་སླད་དུ་བླ་མེད་རྫོགས་བྱང་དུ་ཡང་དག་པར་ཞུགས་སོ།།ནས།སྐྱེས་བུ་ལ་ལ་ཞིག་སྡོང་པོ་སྐྱེད་པར་འདོད།།
དེདེསྐྱེས་བུ་དེས་དེའི་རྩ་བ་ལ་དམིགས་པ་དེ་བཞིན་དུ་ཡལ་ག་དང་ལོ་མ་དང་མེ་ཏོག་དང་འབྲས་བུ་ལ་དམིགས་ཏེ།སྐྱེས་བུ་དེས་སྡོང་པོ་བསྐྱེད་པར་འདོད་པས་དུས་དུས་སུ་ཆུ་བྲན་ཏེ།ཡལ་ག་དང་།ལོ་མ་དང་།མེ་ཏོག་དང་།།
འབྲས་བུ་ཕུན་སུམ་ཚོགས་པར་གྱུར།ཞེས་སོགས་གསུངས།གཉིས་པ་ལ་གཉིས་ལས།དང་པོ་ནི།འདིར་བར་སྐབས་ཀྱི་ཚིགས་སུ་བཅད་པ་གཉིས་གསུངས་པ་ཆོས་ཅན།དགོས་པ་ཡོད་དེ།སྔ་མ་མཐོང་ལམ་རྩེ་སྦྱོར་གྱི་སྐབས་སུ
བསྟན་པ་བཞིན་དུ་སྒོམ་སྤང་གི་རྣམ་རྟོག་མངོན་གྱུར་པ་བརྒྱ་རྩ་བརྒྱད་སྤངས་པ་དང་དུས་མཉམ་པ་ཁོ་ནར་རྟོག་པ་དེ་དག་གིས་རྒྱུར་བསྡུས་པའི་ཉོན་མོངས་པའི་བག་ལ་ཉལ་བརྒྱ་རྩ་སྤངས་པའི་མཐུས་ཐེག་པ་གསུམ་གྱི་ཡོན
ཏན་ཕུན་སུམ་ཚོགས་པའི་རིགས་ཐམས་ཅད་བྱང་སེམས་སྒོམ་ལམ་ལ་གནས་པ་ལ་བརྟེན་ཏོ་ཞེས་ཤེས་པར་བྱ་བའི་ཆེད་ཡིན་པའི་ཕྱིར།ཞེས་མཚམས་སྦྱོར་བ་ལ།སྔ་མ་བཞིན་དུ་རྣམ་པར་རྟོག་པ་བརྒྱ་རྩ་བརྒྱད་སྤངས་པ་དང་དུས

མཉམ་པ་ཁོ་ན་མ་དེ་དག་གིས་བསྡུས་པ་ཉོན་མོངས་པ་བརྒྱ་རྩ་བརྒྱད་སྤངས་པས་ཡོན་ཏན་ཕུན་སུམ་ཚོགས་པ་ཐམས་ཅད་བྱང་ཆུབ་སེམས་དཔའ་སྒོམ་པའི་ལམ་ལ་གནས་པ་ལ་བརྟེན་ཏོ་ཞེས་བྱ་བ་པར་སྐབས་ཀྱི་ཚིགས་སུ་བཅད་པ་དག
གིས་གསུངས་པ།ཞེས་གསུངས།གཉིས་པ་ནི།མདོ་དེའི་དོན་འཆད་པ་ལ།ཡམས་ནད་འདི་རྣམས་ཟད་ནས་ནི།།ཞེས་སོགས་གསུངས།གསུམ་པ་ནི།དེ་ཉིད་ཚིག་དོན་གྱི་སྒོ་ནས་འཆད་པ་ལ།སྒོམ་པའི་ལམགོམས་པས།ཞེས་སོགས
གསུངས།འདི་ལ་ཡང་།གང་ལ་རྟེན་པ་དང་།གང་བརྟེན་པ་དང་།དཔེ་དང་།རྟེན་ནུས་པའི་རྒྱུ་མཚན་དང་།རྒྱུ་མཚན་དེའི་དཔེ་བསྟན་པ་དང་ལྔ་ལས།དང་པོ་ནི།འབྲས་བུ་མཆོག་གིས་སྦ་བ་ཡི།།སེམས་དཔའ་ཆེན་པོ་དེ་ལ་ནི།།རྣམ་པ་ཀུན
ཏུ་རྟེན་པར་བྱེད།།ཅེས་དང་།བྱང་ཆུབ་སེམས་དཔའ་སྒོམ་པའི་ལམ་ལ་གནས་པ་འབྲས་བུ་རབ་ཀྱི་མཐར་ཕྱིན་པ་ཐོབ་པ་དེ་དག་གིས་མཛེས་པར་གྱུར་པ་ལ་རྣམ་པ་ཐམས་ཅད་དུ་མངོན་དུ་འོང་བའི་རྣམ་པས་རྟེན་པར་བྱེད་དོ།།ཞེས་སོགས
ཀྱིས་འཆད་དོ།།གཉིས་པ་ནི།རྣམ་པ་ཀུན་ཏུ་འགྲོ་བ་ཡི།།བདེ་སྒྲུབ་ཡོན་ཏན་ཕུན་ཚོགས་ཀུན།།ཞེས་དང་།སྙིང་རྗེའི་གཞན་གྱི་དབང་དུ་གྱུར་པའི་རྣམ་པ་ཐམས་ཅད་དུ་འགྲོ་བའི་བདེ་བ་སྐྱེད་པར་མཁས་པའི་ཡོན་ཏན་ཕུན་སུམ་ཚོགས་པ་ཐེག་པ་གསུམ་གྱིས
བསྡུས་པ་ཐམས་ཅད།ཅེས་པས་འཆད།གསུམ་པ་ནི།རྒྱ་མཚོ་ཆེ་ལ་ཆུ་བོ་བཞིན།།ཞེས་དང་།རྒྱ་མཚོ་ཆེན་པོ་ལ་ཆུ་བོ་དག་བཞིན་དུ།།ཞེས་པས་འཆད།བཞི་པ་ནི།ཡམས་ནད་འདི་རྣམས་ཟད་ནས་ནི།།ཞེས་དང་།སྒོམ་པའི

ལམ་ལ་གོམས་པས་རྣམ་པར་རྟོག་པའི་རིགས་བཞི་པོ་འཚེ་བར་བྱེད་པ་ཉིད་ཀྱིས་ཡམས་ཀྱི་ནང་དུ་གྱུར་པ་འདི་རྣམས་ཟད་ནས་གེགས་བྱེད་པ་མེད་པས།ཞེས་པས་འཆད།ལྔ་པ་ནི།ཡུན་རིང་ལོན་ནས
དདབུགས་ཕྱིན་ལྟར།།ཞེས་དང་།དགའ་བས་དབུགས་ཕྱིན་པ་ཐོབ་པ་བཞིན་དུ།ཞེས་གསུངས།གཞུང་དོན་ནི།རྟེན་པར་བྱེད།།ཅེས་པ་བཤད་པའི་གཞིར་དྲངས་ལ།གང་ལ་རྟེན་པར་བྱེད་ན་ས་བཅུ་རྒྱུན་མཐའ་ལ་གནས་པའི་
སེམས་དཔའ་ལའོ།།གང་རྟེན་པར་བྱེད་ན།རྣམ་པ་ཐམས་ཅད་དུ་འགྲོ་བའི་བདེ་བ་མངོན་མཐོ་དང་ངེས་ལེགས་སྐྱེད་པ་ལ་མཁས་པའི་ཡོན་ཏན་ཕུན་སུམ་ཚོགས་པ་ཐམས་ཅད་དོ།།ཚུལ་ཇི་ལྟར་ན་ཡོན་ཏན་གྱི་རྣམ་པ་ཐམས་ཅད་
འབདད་རྩོལ་རགས་པ་ལ་ལྟོས་པར་མངོན་དུ་འོང་བའི་རྣམ་པས་སོ།།དཔེར་ན།རྒྱ་མཚོ་ཆེན་པོར་ཆུ་བོ་བཞི་འཁོར་དང་བཅས་པ་བབ་པ་བཞིན་ནོ།།དེ་ལྟར་རྟེན་ནུས་པའི་རྒྱུ་མཚན་ནི།སྒོམ་ལམ་རྩེ་སྦྱོར་ལ་རིང་དུ་གོམས་པར་བྱས་པས
སྒྲོསྒོམ་སྤང་རྟོག་པའི་རིགས་བཞི་པོ་རྒྱུད་ལ་ཉེར་འཚེ་བྱེད་པ་ཉིད་ཀྱི་ཡམས་ནད་དང་འདྲ་བར་གྱུར་པ་མངོན་དུ་གྱུར་པ་འདི་དག་ཟད་པར་སྤངས་ནས་ཡོན་ཏན་དེ་དག་བརྟེན་པ་ལ་གེགས་བྱེད་པ་མེད་པས་སོ།།རྒྱུ་མཚན་དེའི་དཔེ་
ནི།ནད་པ་ཡུན་རིང་ནས་ནད་ཀྱིས་གཟིར་བ་དེ་ལས་གྲོལ་ཏེ་དགའ་བས་དབུགས་ཕྱིན་པས་ངལ་བསོས་པ་ཐོབ་པ་བཞིན་ནོ།།དོན་དྲིལ་ན།རྒྱུན་མཐའི་བར་ཆད་མེད་ལམ་ལ་གནས་པའི་སེམས་དཔའ་ཆོས་ཅན།ཐེག་པ་གསུམ་གྱི་སྤངས

རྟོགས་ཀྱི་ཡོན་ཏན་གྱི་རིགས་ཐམས་ཅད་རང་རྒྱུད་ལ་བརྟེན་པའི་རྒྱུ་མཚན་ཡོད་དེ།དེ་རང་རྒྱུད་ལ་བརྟེན་པའི་མཐུན་རྐྱེན་ཚང་ཞིང་འགལ་རྐྱེན་དང་བྲལ་བའི་ཕྱིར།འགལ་རྐྱེན་དང་བྲལ་བའི་དཔེ་ནི།ནད་པ་རིམས་ནད་ལེགས་པར་བྱང་སྟེ།
དགའ་བས་དབུགས་ཕྱིན་པ་ཐོབ་པ་བཞིན་ནོ།།མཐུན་རྐྱེན་ཚོང་བའོང་པོ་ནི།རྒྱ་མཚོ་ཆེན་པོར་ཆུ་བོ་བཞི་པོ་དོང་གིས་འདུ་བ་བཞིན་ནོ།།ཁ་ཅིག།ཐེག་ཆེན་གྱི་སྒོམ་ལམ་ཆེན་པོའི་ཆེན་པོ་ལ་གནས་པའི་སེམས་དཔའ་ཆོས་ཅན།ཐེག་པ་གསུམ་
ཀྱི་སྤངས་རྟོགས་ཀྱི་ཡོན་ཏན་གྱི་རིགས་རང་རྒྱུད་ལ་བརྟེན་པའི་རྒྱུ་མཚན་ཡོད་དེ།དེ་ལྟར་བརྟེན་པའི་མཐུན་རྐྱེན་ཚང་ཞིང་འགལ་རྐྱེན་ཡམས་ནད་དང་འདྲ་བའི་ཤེས་སྒྲིབ་རྟོག་པ་ཟད་པར་སྤངས་པའི་ཕྱིར་ཟེར་ན།ཐེག་ཆེན་གྱི་སྒོམ་ལམ
ཆེན་པོའི་ཆེན་པོ་ལ་གནས་པའི་སེམས་དཔའ་དེས་ཤིས་སྒྲིབ་རྟོག་པ་ཟད་པར་སྤངས་པར་ཐའོ།།སྦྱོར་བ་འཐད་པའི་ཕྱིར།།འདོད་ན།དེ་ཆོས་ཅན།ཤེས་སྒྲིབ་སྤངས་པར་ཐལ་ལོ།།ཁོ་ན་རེ།ཤེས་སྒྲིབ་རྟོག་པའི་བག་ཆགས་དང་ཤེས་སྒྲིབ་ལ་སྤང་དཀའ་སླའི་
ཁྱད་པར་མེད་པར་ཐལ།ཁྱོད་ཀྱི་ཐལ་འགྱུར་དེ་ལ་ཁྱབ་འབྲེལ་ཡོད་པའི་ཕྱིར།འདོད་ན།བདེན་འཛིན་དང་བདེན་འཛིན་གྱི་བག་ཆགས་ལ་སྤང་དཀའ་སླའི་ཁྱད་པར་མེད་པར་ཐལ།འདོད་པའི་ཕྱིར།འདོད་ན།བདེན་འཛིན་མངོན་དུ་གྱུར་པ་དང་།།
བདེན་འཛིན་གྱི་ས་བོན་ལ་སྤང་དཀའ་སླའི་ཁྱད་པར་མེད་པར་ཐལ།འདོད་པའི་ཕྱིར་ཟེར་ན་མ་ཁྱབ་པ་སྔར་བཤད་ཟིན་ཏོ།།བཞི་པ་བར་ཆད་མེད་པའི་རྩེ་སྦྱོར་ལ།ངོ་བོ།རྒྱུ།སྤང་བྱའོ།།དང་པོ་ལ།མདོ་དང་།བསྟན་བཅོས

གཉིས་ལས།དང་པོ་ནི།གོང་དུ་ཡོན་ཏན་སྟོན་པའི་སྐབས་སུ་རང་གིས་སེམས་སྐྱེད་ཅིང་གཞན་ཡང་དེ་ལྟར་སྐྱེད་དུ་གཞུག་གོ་ཞེས་གསུངས་པ་ལས་འཕྲོས་ནས།གསོལ་བ་བཅོམ་ལྡན་འདས་བྱང་ཆེན་
སེམས་དང་པོ་བསྐྱེད་པ་སེམས་ཅན་ཐམས་ཅད་ཀྱི་དོན་དུ་བླ་མེད་རྫོགས་བྱང་དུ་མངོན་འཚང་རྒྱ་བར་འཚལ་བར་འདོད་པ་དེས།བསོད་ནམས་ཅི་ཙམ་ཞིག་འཕེལ་བར་འགྱུར།བཅོམ་ལྡན་འདས་ཀྱིས་བཀའ་སྩལ་པ།རབ་འབྱོར་གལ
ཏེསྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ཀྱི་སེམས་ཅན་ཇི་སྙེད་པ་དེ་དག་ཐམས་ཅད་ཉན་ཐོས་ཀྱི་ས་ལ་གནས་པར་འགྱུར་ནས་གྲངས་སུ་ཡང་མི་བཟོད་ཆར་ཡང་མི་བཟོད་པགྲང་བར་ཡང་མི་བཟོད་དཔེར་ཡང་མི་
བབཟོད་རྒྱུར་ཡང་མི་བཟོད་དོ།།ཞེས་པས་བར་ཆད་མེད་རྩེ་བསོད་ནམས་མང་པོས་མཚོན་ནས་བསྟན།རྣམ་པ་ཐམས་ཅད་མཁྱེན་པ་ཉིད་ཀྱི་མཚན་ཉིད་དེ་སྟོན་པ་ལ།གསོལ་བ་བཅོམ་ལྡན་འདས་བྱང་ཆེན་སེམས་དང་པོ་བསྐྱེད
པས་ཅི་ཡིད་ལ་བགྱི།བཅོམ་ལྡན་འདས་ཀྱིས་བཀའ་སྩལ་པ།རྣམ་མཁྱེན་ཉིད་ཡིད་ལ་བྱའོ།།ཞེས་གསུངས།གཉིས་པ་ལ་གསུམ་ལས།དང་པོ་ནི།སྒོམ་ལམ་རྩེ་སྦྱོར་གྱི་འོག་ཏུ་བར་ཆད་མེད་རྩེ་འཆད་པའི་རྒྱུ་མཚན་ཡོད་དེ།
སྒོམ་རྩེའི་རྗེས་སུ་རང་གི་འབྲས་བུར་གྱུར་པའི་བར་ཆད་མེད་རྩེ་སྐྱེ་བས་དེ་ལྟར་བཤད་པའི་ཕྱིར།ཞེས་མཚམས་སྦྱོར་བ་ལ།སྒོམ་པའི་ལམ་གྱི་རྗེས་ལ་བར་ཆད་མེད་པའི་ལམ་ཡིན་པས།བར་ཆད་མེད་པའི་ཏིང་ངེ་འཛིན།

ཞེས་གསུངས།གཉིས་པ་ནི།མདོ་དེའི་དོན་འཆད་པ་ལ།སྟོང་གསུམ་སྐྱེ་བོ་ཉན་ཐོས་དང་།།ཞེས་སོགས་གསུངས།གསུམ་པ་ནི།དེ་ཉིད་ཚིག་དོན་གྱི་སྒོ་ནས་འཆད་པ་ལ།འགའ་ཞིག་གི།ཞེས་སོགས་གསུངས།དེ་ཡང་མངོ
ཚན་དང་པོའི་དོན་འཆད་པ་ལ།སྟོང་གསུམ་སྐྱེ་བོ་ཉན་ཐོས་དང་།།ཞེས་སོགས་དང་།འགའ་ཞིག་གིས་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ཀྱི་སེམས་ཅན་རྣམས་ཉན་ཐོས་དང་རང་སངས་རྒྱས་དང་བྱང་ཆུབ་སེམས་
དཔའི་སྐྱོན་མེད་པ་ལ་བཀོད་ནས་བསོད་ནམས་བསྐྱེད་པ་གང་ཡིན་པ་དེ་དཔེར་མཛད་ནས་དེ་བས་ཁྱད་པར་དུ་འཕགས་པར་བསོད་ནམས་མང་བ་ཉིད་ཀྱིས།ཞེས་གསུངས།མདོ་ཚན་གཉིས་པའི་དོན་འཆད་པ་ལ།སངས
རྒྱས་ཉིད་ཀྱི་བར་མེད་དེ།།ཞེས་སོགས་དང་།རྣམ་མཁྱེན་ཉིད་གང་ཡིན་པ་དེ་སངས་རྒྱས་ཉིད་ཡིན་པས་སངས་རྒྱས་ཉིད་འཐོབ་པའི་བར་ཆད་མེད་པའི་ཏིང་ངེ་འཛིན་གང་ཡིན་པ་དེ་ནི་འདིར་བར་ཆད་མེད་པའི་ཏིང་ངེ་འཛིན་ཅེས
བྱའོ།།ཞེས་གསུངས།གཞུང་དོན་ནི།རྒྱུན་མཐའི་བར་ཆད་མེད་ལམ་ཆོས་ཅན།བར་ཆད་མེད་པའི་རྩེ་སྦྱོར་ཡིན་ཏེ།མཁྱེན་གསུམ་བསྡུས་བསྒོམས་རབ་ཏུ་གྱུར་པའི་ཤེས་རབ་ཀྱིས་ཟིན་པའི་སེམས་དཔའི་རྣལ་འབྱོར་།
མཐར་ཐུག་གང་ཞིག།རང་གི་འབྲས་བུར་གྱུར་པའི་རྣམ་མཁྱེན་དངོས་སུ་སྐྱེད་བྱེད་ཡིན་པའི་ཕྱིར།རྟགས་དེ་གསོལ་བ་དེའི་མཚན་ཉིད།མདོ་ལས་བར་ཚད་མེད་པའི་རྩེ་སྦྱོར་བསོད་ནམས་མང་པོས་མཚོན་ནས་བསྟན་པ་ཡིན་ཏེ།།

སྟོང་གསུམ་གྱི་སེམས་ཅན་ཐམས་ཅད་ཉན་ཐོས་དང་རང་སངས་རྒྱས་ཀྱི་ས་ལ་བཀོད་པའི་དགེ་བ་དཔེར་མཛད་ནས་དེ་བས་ཀྱང་བསོད་ནམས་ཆེས་མང་བས་མཚོན་ནས་བསྟན་པའི་ཕྱིར།དེ་ལྟར་སྟོན།།།
པའི་རྒྱུ་མཚན་ཡོད་དེ།དེའི་འབྲས་བུ་རྣམ་མཁྱེན་དེ་བསོད་ནམས་མང་བས་དེ་ལྟར་བསྟན་པའི་ཕྱིར།ཁོ་ན་རེ།རྒྱུན་མཐའི་བར་ཆད་མེད་ལ་མ་སྐད་ཅིག་དང་པོ་ཆོས་ཅན།ཟུར་གཉིས་པ་དེར་ཐལ།བར་ཆད་མེད་རྩེ་ཡིན་པའི་ཕྱིར།།
འདོད་མི་ནུས་ཏེ།ཁྱོད་དང་ཁྱོད་ཀྱི་དངོས་འབྲས་སུ་གྱུར་པའི་རྣམ་མཁྱེན་གཉིས་ཀྱི་བར་དུ་རྒྱུན་མཐའི་བར་ཆད་མེད་ལ་མ་སྐད་ཅིག་གཉིས་པས་ཆོད་པའི་ཕྱིར་ཏེ།ཁྱོད་ཆོས་ཅན་དེའི་ཕྱིར་ན་མ་ཁྱབ་སྟེ།དངོས་པོ་ཡིན་ན།རང་གི
འབྲས་བུར་གྱུར་པའི་རྣམ་མཁྱེན་དངོས་སུ་སྐྱེད་བྱེད་ཡིན་དགོས་པའི་ཕྱིར།ཁ་ཅིག།མཁྱེན་གསུམ་བསླུས་བསྒོམས་རབ་ཏུ་གྱུར་པའི་སེམས་དཔའི་རྣལ་འབྱོར་གང་ཞིག།རང་འབྲས་རྣམ་མཁྱེན་དངོས་སུ་སྐྱེད་བྱེད་དེའི་མཚན
ཉིད་ཟེར།ཁ་ཅིག།དེ་འདྲའི་ཤེས་རབ་ཀྱིས་ཟིན་པའི་ཞེས་སོགས་ཟེར་བ་མི་འཐད་དེ།དང་པོ་ལ་རྒྱུན་མཐའི་བར་ཆད་མེད་ལམ་དང་།གཉིས་པ་ལ་ཐེག་ཆེན་གྱི་སྦྱོར་ལམ་གྱིས་མ་ངེས་པའི་ཕྱིར།ཁ་ཅིག།དེ་གང་ཞིག།ཤེས་སྒྲིབ་ཀྱི
དངོས་གཉེན་བྱེད་པ་དེའི་མཚན་ཉིད་ཟེར་ན།རྒྱུན་མཐའི་བར་ཆད་མེད་ལམ་པའི་རྒྱུད་ཀྱི་ཀུན་རྫོབ་སེམས་བསྐྱེད་ཆོས་ཅན།ཟུར་གཉིས་པ་དེར་ཐལ།མཚོན་བྱ་དེའི་ཕྱིར་ཏེ།རྒྱུན་མཐའི་ཡེ་ཤེས་ཡིན་པའི་ཕྱིར།ཁ་ཅིག།དེ་གང་ཞིག།།རང་འབྲས

རྣམ་མཁྱེན་ཉེར་ལེན་གྱི་སྒོ་ནས་དངོས་སུ་སྐྱེད་བྱེད་དེའི་མཚན་ཉིད་ཟེར་ན།རྒྱུན་མཐའི་བར་ཆད་མེད་ལམ་སྐད་ཅིག་དང་པོ་ཆོས་ཅན།ཟུར་གཉིས་པ་དེར་ཐ་ལ།མཚོན་བྱ་དེའི་ཕྱིར།འདོད་མི་ནུས་ཏེ།ཁྱད་དང་ཁྱོད་ཀྱི་ཉེར་ལེན་བྱས་པ་ལས་བྱུང་།།།
བའི་རྣམ་མཁྱེན་གཉིས་ཀྱི་བར་དུ་རྒྱུན་མཐའི་བར་ཆད་མེད་ལམ་སྐད་ཅིག་གཉིས་པས་ཆོད་པའི་ཕྱིར་ཏེ།ཁྱོད་ཆོས་ཅན་དེའི་ཕྱིར།ཁ་ཅིག།དེ་འདྲའི་སེམས་དཔའི་རྣལ་འབྱོར་མཐར་ཐུག་གང་ཞིག།རང་འབྲས་རྣམ་མཁྱེན་ཉེར་ལེན་གྱི་སྒོ་ནས
འབྱིན་པ་དེ་དེའི་མཚན་ཉིད་ཟེར་ན།བྱང་ཆུབ་སེམས་དཔའ་ཆོས་འཕགས་ཀྱི་རྒྱུད་ཀྱི་རྒྱུན་མཐའི་བར་ཆད་མེད་ལམ་ཆོས་ཅན།ཟུར་གཉིས་པ་དེར་ཐག།མཚོན་བྱ་དེའི་ཕྱིར།འདོད་ན།དེ་ཆོས་ཅན།ཁྱོད་ཀྱི་འབྲས་བུར་གྱུར་པའི་རྣམ་མཁྱེན་དེ་ཁྱོད་ཀྱི་
ཉེར་ལེན་བྱས་པ་ལས་བྱུང་བར་ཐལ།འདོད་པའི་ཕྱིར།འདོད་ན།དེའི་འབྲས་བུར་གྱུར་པའི་རྣམ་མཁྱེན་ཆོས་ཅན།སྟོན་པ་ཤཱཀྱ་ཐུབ་པའི་རྒྱུད་ལ་ཁྱོད་མེད་པར་ཐལ།ཁྱོད་བྱང་ཆུབ་སེམས་དཔའ་ཆོས་འཕགས་ཀྱི་རྒྱུད་ཀྱི་རྒྱུན